ยอดป่วย โควิดไทยพุ่ง 250 ราย ติดเชื้อในปท. 239 “ศบค.” จับตาเชื่อมโยงระยอง-สถานบันเทิง
ยอดป่วยโควิดไทยพุ่ง 250 ราย ติดเชื้อในปท. 239 “ศบค.” จับตาเชื่อมโยงระยอง-สถานบันเทิง 
ยอดป่วยโควิดไทยพุ่ง 250 ราย ติดเชื้อในปท. 239 “ศบค.” จับตาเชื่อมโยงระยอง-สถานบันเทิง
30 ธ.ค. 2563

นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (30 ธ.ค.63) ระบุพบผู้ป่วยยืนยันติดเชื้อรายใหม่ 250 ราย แบ่งเป็นผู้ติดเชื้อในประเทศ 239 ราย , ผู้ติดเชื้อจากการคัดกรองเชิงรุก (แรงงานต่างด้าว) 2 ราย , ผู้เดินทางไม่เข้าสถานที่กักกัน 1 ราย และผู้ที่เดินทางมาจากต่างประเทศ เข้าสถานกักกันที่รัฐจัดให้ (State Quarantine) 8 ราย
ทั้งนี้ ในส่วนของผู้ติดเชื้อภายในประเทศจำนวน 239 รายนั้น แบ่งเป็น
1.มีประวัติเชื่อมโยงกับ cluster จังหวัดสมุทรสาคร 9 ราย
2.มีประวัติเชื่อมโยงกับ cluster จังหวัดระยอง 3 ราย
3.มีประวัติสถานบันเทิง, สถานที่ชุมชน, อาชีพเสี่ยง 29 ราย
4.อยู่ระหว่างการสอบสวนโรค 198 ราย
โดยนพ.ทวีศิลป์ กล่าวว่าจากตัวเลขผู้ติดเชื้อเชื่อมโยงกับจังหวัดสมุทรสาคร เริ่มควบคุมได้ แต่ที่ต้องจับตาใกล้ชิดคือกลุ่มผู้ติดเชื้อที่มีประวัติสถานบันเทิง, สถานที่ชุมชน, อาชีพเสี่ยง และกลุ่มที่อยู่ระหว่างการสอบสวนโรค ซึ่งเป็นกลุ่มก้อนใหญ่ว่ามีความเชื่อมโยงกับ จ.ระยองหรือไม่
สำหรับจำนวนผู้ป่วยยืนยันสะสมในประเทศ ล่าสุดเพิ่มขึ้นเป็น 6,690 ราย แบ่งเป็นการติดเชื้อในประเทศ 4,688 ราย ติดเชื้อในกลุ่มแรงงานต่างด้าวจากการคัดกรองเชิงรุก 1,383 ราย และเป็นผู้เดินทางมาจากต่างประเทศ 2,002 ราย อยู่ในสถานที่กักกันที่รัฐจัดให้ 1,468 ราย รักษาหายป่วยเพิ่ม 28 ราย รักษาหายแล้วรวม 4,212 ราย ยังรักษาอยู่ในโรงพยาบาล(รพ.) 2,417 ราย จำนวนผู้เสียชีวิตสะสม 61 ราย

